אסף גולדשטיין

אסף גולדשטיין (נולד ב-16 באפריל 1979) הוא שחקן ותסריטאי ישראלי.

ביוגרפיה
גולדשטיין למד משחק בלונדון וחי שם כשש שנים.

תיאטרון 

השתתף במספר הצגות בלונדון ובהן "השחף", "ג'ק והאפונים" ו"שלגיה ושבעת הגמדים", "Babes In Arms" ו-"Children Of Eden".

בישראל השתתף בהצגות ובמחזות זמר של תיאטרון הספרייה: "שרים סינטרה וחברים" ו"קופהקבנה", שיחק בלהקה "השכנים של צ'יץ'" וכן בהצגות "ביי ביי ברדי", "רובין הוד" ו"פאנטאזי - התיאטרון השחור בישראל".

בתיאטרון הבימה השתתף במחזמר "מרי לו" בתפקיד פרדי בראון, ובתיאטרון הקאמרי השתתף בהצגות "שירת הקאמרי" "המלט", "האב" בתפקיד נויד, "עוץ לי גוץ לי" בתפקיד שר האוצר ולאחר מכן גם בתפקיד עוץ לי גוץ לי ומלך. בנוסף, השתתף בהצגות "זהר", "ינטל" "בעל אידיאלי", ב-2014 שיחק בקאמרי בהצגה "הפושעים החדשים", מאת ובבימוי עדנה מזי"א. בנוסף, השתתף בהצגות "גורודיש" ו"קזבלן".

טלוויזיה וקולנוע 
בשנת 2004 השתתף בעונה הראשונה של הטלנובלה "השיר שלנו" בתפקיד ליאור, בן זוגו של רועי. כמו כן, ב-2008 התמודד על תפקיד דני זוקו בתוכנית "גריז", והודח בתוכנית השביעית. בשנת 2010 גילם את אבשלום בעונתה השנייה של סדרת הדרמה "סרוגים" ששודרה בYes.

בשנת 2017 שיחק בתפקיד הראשי בסרט הקולנוע "זוג יונים" לצידה של טל טלמון, בבימויו של דובר קוסאשווילי. בשנת 2018 שיחק בתפקיד ראשי בסרט הקולנוע "ברזיל אהובתי" בבימויו של חורחה גורביץ'. ב-2019 השתתף בסרטו של טומי לנג, "מריונטה".
השתתף בשנת 2020 בסדרה "בת השוטר".

קישורים חיצוניים 

 
 אסף גולדשטיין, באתר הקאמרי
 אסף גולדשטיין  באתר ייצוג 1
 אלקנה שור, עם עתיד, עם תקווה, עם חלום: ריאיון עם אסף גולדשטיין, באתר מקור ראשון (במקור ב-nrg), 13 בינואר 2011

חברי להקת השכנים של צ'יץ'
מתמודדי גריז
שחקני קולנוע וטלוויזיה ישראלים
שחקני התיאטרון הקאמרי
שחקני תיאטרון הבימה
שחקני מחזות זמר ישראלים
ישראלים שנולדו ב-1979